ddrg/super_eurlex huggingface dataset:
77.

peab murettekitavaks Egiptuses pärast 3. juuli 2013. aasta sõjaväelist riigipööret toimuvaid poliitilisi muutusi, sealset poliitilist lõhestatust, tõsiseid majanduslikke raskusi, inimõiguste ja põhivabaduste olukorda selles riigis ning julgeolekuolukorda antud piirkonnas, eeskätt Siinais; mõistab teravalt hukka kõik vägivallaaktid, sealhulgas rünnakud kopti kirikutele, ning on kindlalt seisukohal, et Egiptuse julgeolekujõudude hiljutised operatsioonid on olnud ebaproportsionaalsed ning toonud kaasa vastuvõetamatult suure hulga hukkunuid ja vigastatuid; kutsub Egiptuse valitsust üles hoiduma sellistest aktsioonidest; nõuab, et kõik erakonnad oleksid osalised tõelises dialoogis, et taastada demokraatlik protsess, mis vastaks Egiptuse elanike õigustatud taotlustele ja püüetele; rõhutab, et vaja on kõikide poliitiliste ja sotsiaalsete jõudude, sealhulgas Moslimi Vennaskonna mõõdukate osade rahvuslikku leppimist, kuna see oleks otsustava tähtsusega tegur demokraatiale ülemineku jätkamiseks, mis hõlmab ka presidendi- ja parlamendivalimiste korraldamist; rõhutab, et EL võiks liidu välisasjade ja julgeolekupoliitika kõrge esindaja ja komisjoni asepresidendi vahendusel õhutada riigi peamiste poliitiliste jõudude omavahelist dialoogi, mis aitaks luua rahvusliku ühtsuse valitsust, kes valmistaks ette valimised; eeskätt soovitab liidu välisasjade ja julgeolekupoliitika kõrgel esindajal ja komisjoni asepresidendil anda selgelt märku, et Muslimi Vennaskonna ebaseaduslikuks kuulutamine seaks ohtu demokraatliku kaasatuse ja ohustaks demokraatia juurde tagasipöördumise väljavaateid;
märgib murega, et vaidluste lahendamise menetlused on kujunenud väheedukaks, pikalevenivaks ja kulukaks ning nende kasutamisel ei ole tagatud, et tekitatud kahju piisavalt ja õigeaegselt korvatakse; rõhutab, et olukorda on vaja parandada, et ohvrid saaksid õiglase hüvitise; kutsub liikmesriike üles kehtestama vajaduse korral riiklikke õigusakte, et eksitavate turundusvõtete ohvrid saaksid kollektiivselt petturliku ettevõtte vastu astuda vastavalt komisjoni hiljuti avaldatud soovitusele C(2013)3539 ja komisjoni teatisele COM(2013)0401; rõhutab, et kohtuvaidluste kuritarvitamise ärahoidmiseks peaksid ohvreid esindama kvalifitseeritud üksused, nagu on rõhutatud komisjoni dokumentides;
B.

arvestades, et ajakirjanduses avaldatud teabe kohaselt on USA Riiklikul Julgeolekuagentuuril olnud otsene juurdepääs arvukate eraettevõtete infotehnoloogiasüsteemidele ning agentuur on pääsenud otse ligi ühe rahvusvahelisi finantstehinguid käsitlevate sõnumite edastamise teenuste osutaja halduses olevatele ning lepingu kohaldamisalasse kuuluvatele finantstehinguid käsitlevatele sõnumitele ja seotud andmetele;
17.

peab kahetsusväärseks ELi kõrge esindaja otsust lõpetada Sudaani ja Lõuna-Sudaani nimetatud ELi eriesindaja volitused, kuna Sudaanis on tõsised poliitilised rahutused ja relvakonfliktid, mille käigus Sudaani relvajõud ja valitsuse toetatud relvarühmitused on jätkuvalt karistamatult osalised sõjakuritegudes; on seisukohal, et ilma Sudaani ja Lõuna-Sudaani nimetatud eriesindajata jääb EL rahvusvahelistel läbirääkimistel ja rahvusvahelistes jõupingutustes kõrvaltvaatajaks, eriti kui arvesse võtta asjaolu, USA-l, Venemaal ja Hiinal on igaühel Sudaani jaoks erisaadik; nõuab seetõttu, et kõrge esindaja võtaks oma otsuse tagasi ja pikendaks Sudaani ja Lõuna-Sudaani nimetatud Euroopa Liidu eriesindaja volitusi;
F.

arvestades, et Leedu ametiasutused on korranud oma lubadust taasalustada uute asjaolude ilmnemisel Leedu LKA programmis osalemise küsimuses kriminaaluurimist, kuid ei ole seda siiani teinud; arvestades, et Abu Zubaydah’ kohtuasjas Euroopa Inimõiguste Kohtule esitatud Leedu ametiasutuste märkustest nähtus, et nende uurimistes esines ränki vajakajäämisi ning et nad ei mõista uute andmete tähendust; arvestades, et Leedu on 2013. aasta teisel poolel Euroopa Liidu Nõukogu eesistujariik; arvestades, et 13. septembril 2013 esitati Leedu peaprokurörile kaebus nõudmisega uurida väiteid, mille kohaselt praegu Guantánamo Bays sõjaväekohtu all olev Mustafa al-Hawsawi toodi LKA juhitud programmi raames ebaseaduslikult üle Leedusse, kus teda salaja kinni peeti ja piinati;
49.

väljendab heameelt ELi-Egiptuse ja ELi-Tuneesia rakkerühma otsuse üle töötada välja tegevuskava, et tagastada seadusevastaselt omandatud vara, mis on siiani mitmetes kolmandates riikides külmutatud; nõuab tungivalt, et EL ja selle liikmesriigid võtaksid täielikult üle kehtivad rahvusvahelised vara tagasivõitmist käsitlevad eeskirjad, nagu ÜRO korruptsioonivastase konventsiooni V peatükk, üleminekuetapis olevate araabia riikidega sõlmitud G8 Deauville’i partnerluse varade tagasivõitmise tegevuskava ja nõukogu poolt 26. novembril 2012. aastal välja töötatud uus seadusandlik raamistik; on seisukohal, et varade tagasivõitmist käsitlevad sätted toetavad riikide pingutusi heastada korruptsiooni halvimaid tagajärgi, ning nõuab tungivalt, et EL ja liikmesriigid teeksid tõsiseid jõupingutusi, mille eesmärk on lihtsustada seadusvastaselt omastatud ja endiste režiimide poolt kõrvaldatud varade tagastamist araabia kevade riikide rahvastele; rõhutab, et ulatuslikust korruptsioonist mõjutatud režiimidest välja arenenud riigid peavad varade tagasivõitmise ja riigivõla suhtes kasutama inimõigustepõhist käsitusviisi; toetab algatusi riigi välis- ja sisevõla auditeerimiseks, et avastada korruptsioon ja selle tagajärjed inimõigustele; kutsub liikmesriike üles toetama võla auditeerimise algatusi;
7.

tunneb erilist heameelt ESPASi väljatöötamiseks kavandatud haldustasandi katseprojekti (2010–2011) ja ettevalmistava tegevuse (2012–2014) seniste tulemuste üle, mille eesmärk on aidata kindlaks teha ELi tähtsaimate poliitiliste küsimuste pikaajalisi arengusuundi, ning soovitab tungivalt jätkata seda protsessi ka pärast praeguse ettevalmistava tegevuse tähtaja lõppu; leiab, et selline süsteem peaks hõlmama personali kõikidest asjaomastest ELi institutsioonidest ja ametitest, sealhulgas Regioonide Komiteest; on seisukohal, et aruandlusmehhanismi teemat tuleb arutada, kaasates sellesse kõik asjaomased huvirühmad, ettevõtted ja vabaühendused;
11.

on seisukohal, et EL peaks vahepeal tihedas koostöös ESAga rohkem koordineerima liikmesriikide kosmosepoliitikat ja -programme, et jõuda tõelise Euroopa lähenemisviisini, tagades samal ajal, et arvestatakse ESA ja selle liikmesriikide huve; märgib, et ainult Euroopa lähenemisviisi alusel on võimalik luua kosmosetööstusele tingimused, et saada ja jääda konkurentsivõimeliseks;
C.

arvestades, et mitmest materjalist koosnevast paberit loetakse tervenisti mittepaberkomponendiks, kui selle õhukuivas massis on peale paberi muid komponente rohkem kui 30 %; arvestades, et mittepaberkomponendiks ei saa seega lugeda tavalist mitmest materjalist koosnevat paberpakendit, sest see sisaldab peale paberi muid komponente ainult 30 % või alla selle (24 % polüetüleeni, 6 % alumiiniumi); arvestades, et see tähendab seda, et ükskõik kui palju mitmest materjalist koosnevaid paberpakendeid (mis sisaldavad peale paberi suurel hulgal muid komponente ja mille külge on jäänud märkimisväärne kogus vedelike, toidu ja muude orgaaniliste ainete jääke) paberijäätmed ka ei sisaldaks, peetaks neid mitte enam jäätmeteks, vaid toodeteks;
11.

on seisukohal, et kiiresti muutuvas ja volatiilses geostrateegilises keskkonnas, mida iseloomustavad esilekerkivad julgeolekuohud, USA ümberorienteerumine Aasia ja Vaikse ookeani piirkonnale ning finantskriisi mõju, peab EL – dubleerimata olemasolevaid meetmeid NATO raames – võtma vastutuse ülemaailmse poliitika kujundajana ja usaldusväärse julgeoleku tagajana – eelkõige oma naabruses –, kellel on tõeline strateegiline sõltumatus, et edendada rahvusvahelist rahu ja julgeolekut, kaitsta oma huve maailmas ning tagada oma kodanike julgeolek; rõhutab sellega seoses, et EL peab oma poliitikas olema järjekindlam ning nimetatud vastutuse võtmisel kiirem ja tõhusam;
J.

arvestades, et Lõuna-Sudaan sõltub suurel määral naftatootmisest, mis annab riigi tuludest ligikaudu 88 %, ning see on täielikult seotud ekspordiga Sudaani Vabariiki; arvestades, et see liigsuur sõltuvus ohustab uue riigi majandust ja avaldab riigile survet, ning arvestades, et see põhjustab täiendavaid pingeid ja isegi konflikte eelkõige Sudaaniga, aga ka etniliste rühmade vahel, nagu on juhtunud kahe viimase aasta jooksul; arvestades, et Lõuna-Sudaan on sõlminud kokkulepped naaberriikide Keenia, Etioopia ja Djiboutiga, et uurida võimalusi kahe uue naftajuhtme ehitamiseks riigi naftaväljade ning Adeni lahe ja India ookeani vahele;
73.

väljendab tõsist muret Euroopa Nõukogu küberkuritegevuse konventsiooni komitees tehtud töö pärast, mille eesmärk oli koostada lisaprotokoll 23. novembri 2001. aasta küberkuritegevuse konventsiooni artikli 32 (piiriülese juurdepääsu kohta arvutisse salvestatud andmetele, mille puhul on vajalik nõusolek või mis on avalikult kättesaadavad) (8) tõlgendamise kohta, et lihtsustada selle tõhusat kasutamist ja rakendamist õiguslike, poliitiliste ja tehnoloogiliste arengute kontekstis; palub komisjonil ja liikmesriikidel läheneva Euroopa Nõukogu ministrite komitee arutelu valguses tagada, et küberkuritegevuse konventsiooni artikkel 32 ja selle tõlgendused liikmesriikides oleksid kooskõlas põhiõigustega (sh seoses andmekaitsega) ja eelkõige ELi põhiõiguste harta isikuandmete piiriülest edastamist käsitlevate sätetega, ELi andmekaitseõigusega, Euroopa inimõiguste konventsiooniga ning Euroopa Nõukogu konventsiooniga üksikisikute kaitse kohta isikuandmete automaattöötlusel (konventsioon nr 108), mis on liikmesriikidele õiguslikult siduvad; palub komisjonil ja liikmesriikidel lükata kindlalt tagasi mis tahes meetmed, mis seaksid nimetatud õiguste rakendamise ohtu; tunneb muret asjaolu pärast, et juhul, kui selline protokoll heaks kiidetakse, võib selle rakendamine tähendada õiguskaitseasutuste takistamatut kaugjuurdepääsu teistes jurisdiktsioonides asuvatele serveritele ja arvutisüsteemidele, ilma et oleks vaja kasutada vastastikuse õigusabi kokkuleppeid ja muid õiguskoostöövahendeid, mis on kehtestatud selleks, et kaitsta üksikisikute põhiõigusi, muu hulgas seoses andmekaitse ja seadusjärgse menetlemisega;
—

võttes arvesse komisjoni 2009. aasta veebruaris teostatud uurimust „Economic impact of the abolition of the milk quota regime – regional analysis of the milk production in the EU“ („Piimakvootide süsteemi kaotamise majanduslik mõju – ELi piimatootmise analüüs piirkondade lõikes“),
E.

arvestades, et ÜRO ekspertiderühma 26. aprilli 2011. aasta aruandes leiti, et on olemas usaldusväärsed aruanded selle kohta, et nii valitsusväed kui ka LTTE sooritasid sõjakuritegusid kuudel, mis eelnesid maile 2009, kui valitsusväed kuulutasid välja võidu separatistide üle;
rõhutab, et on oluline toetada nende riikide suutlikkuse arengut, et nad saaksid arendada oskusi, oskusteavet ja institutsioone, mis on vajalikud nende enda arengu tulemuslikuks haldamiseks; rõhutab, kui olulised on vabakaubandus, turumajandus ja ettevõtlus, et arenguriigid oleksid ise võimelised vaesust leevendama ning looma seega jätkusuutliku majandusarengu ja vähendama abisõltuvust; rõhutab ka, kui oluline on edendada ja kaitsta head valitsemistava ning et on tähtis, et vastuvõtjariikide ametiasutused võitleksid korruptsiooniga ja looksid maksustamisalase infrastruktuuri, mille abil oleks neil võimalik kaitsta oma maksutulu ja võidelda maksudest kõrvalehoidumise ning kapitali ebaseadusliku väljavoolu vastu;
3.

rõhutab, et roheline taristu võib aidata kaasa mitme liidu 2020. aasta eesmärgi saavutamisele, ning toonitab, et see on vaja äärmiselt kiiresti kasutusele võtta ja integreerida ka mitmeaastase finantsraamistiku rakendamise vahendite sekka, et aidata tulemuslikult kaasa liidu bioloogilise mitmekesisuse alaste eesmärkide täitmisele;
62.

avaldab kahetsust, et CARS 2020 tegevuskava keskendub peamiselt Euroopa autotootjatele, eirates kogu järelturu, sellel osalejate ja nende vajaduste tähtsust; on seisukohal, et Euroopa autotööstuspoliitika peab olema ulatuslikum ja põhinema terviklikul lähenemisviisil; kinnitab, et põhieesmärk peaks olema võrdsete tingimuste tagamine kõigile ahelas osalejatele; on seetõttu seisukohal, et Euroopa autotööstuspoliitika peaks sisaldama ka sätteid, mida on kohandatud kõigi turustus- ja remondiahelas osalejate jaoks – alates suurtest tootjatest kuni VKEdeni;
—

võttes arvesse Eurofoundi 2013. aasta jaanuari aruannet „Greening of industries in the EU: Anticipating and managing the effects on quantity and quality of jobs“ („Euroopa Liidu riikide tööstuse keskkonnahoidlikumaks muutmine: töökohtade arvule ja kvaliteedile avalduva mõju prognoosimine ja kontrollimine“) ning Eurofoundi juhtuuringute andmebaasi,
A.

arvestades, et Kataris on hinnanguliselt 1,35 miljonit välismaa kodanikku, kes moodustavad ligi 90 % riigi tööjõust; arvestades, et välismaalasi töötab rohkesti ehitus-, teenindus- ja kodutöösektoris; arvestades, et nende näitajatega on Kataris maailma suurim võõrtöötajate arv kohaliku elaniku kohta; arvestades, et Katarisse oodatakse veel vähemalt 500 000 võõrtöötajat, et kiirendada 2022. aasta jalgpalli maailmameistrivõistlustele eelnevaid ehitustöid; arvestades, et suurem osa võõrtöötajaid on pärit Indiast ja Nepalist, aga ka Bangladeshist, Pakistanist, Filipiinidelt ja Sri Lankast;
25.

on seisukohal, et WTO liikmed peaksid siiski tegema suuremaid jõupingutusi muudes ministrite konverentsi Doha deklaratsioonis nimetatud valdkondades, nagu keskkonnasõbralike toodete ja teenuste kaubandus, mis võib märkimisväärselt toetada säästvat arengut ja võitlust kliimamuutuste vastu; kutsub WTO liikmeid üles võtma teadmiseks APECi keskkonnaalaste toodete nimekirja; nõuab tungivalt, et EL jätkaks niisuguse keskkonnatehnoloogia lepingu väljatöötamise toetamist, mille eesmärk on vähendada keskkonnatehnoloogia toodete tariife, ning püüaks luua selguse WTO eeskirjade ja mitmepoolsete keskkonnalepingute õigusliku vahekorra osas;
41.

toonitab, et paindlike alternatiivsete rahastamisvõimaluste loomine on ettevõtete loomise seisukohalt ja VKEde jaoks ülimalt tähtis, et lihtsustada nende juurdepääsu rahastamisele; tunnistab, et eri ettevõtlusmudelite jaoks võib sobida erinev laenu-, oma- ja hübriidkapitali kaasamine, ning kutsub liikmesriike üles kaotama oma- ja laenukapitali eristamine maksustamise eesmärgil ning kaaluma maksusoodustuste kehtestamist reaalmajandusse tehtavate investeeringute pealt, et ergutada jätkusuulikku majanduskasvu ja luua töökohti; kutsub komisjoni üles hindama mikrolaenude väärtpaberistamise eeliseid;
F.

arvestades, et aastate jooksul on nii BNP kui ka Awami Liiga väljendanud vahevalitsuse kasulikkuse suhtes vastakaid ja muutuvaid seisukohti, ning arvestades, et mais 2011 kuulutas ülemkohus ebaseaduslikuks põhiseaduse 15 aastat varem kehtestatud sätte, mille kohaselt sai valitud valitsus anda võimu oma valitsusaja lõpul üle ametisse nimetatud parteivälisele vahevalitsusele, kes korraldaks uued parlamendivalimised; arvestades siiski, et ülemkohus on lubanud sellist katkendlikku süsteemi kasutada veel kahe parlamendi ametiaja jooksul, et tagada „riigi ja rahva turvalisus“; arvestades, et süsteemi usaldusväärsust kahjustas viimane, 2007.–2008. aastal sõjaväe toel võimul olnud vahevalitsus, kes ei korraldanud valimisi peaaegu kaks aastat ning saatis vangi kahe põhipartei juhid Sheikh Hasina ja Begum Khaleda Zia, samuti viimatinimetatu poja Tarique Rahmani;
O.

arvestades siiski, et on võetud olulisi meetmeid ELi majanduse juhtimise parandamiseks; arvestades, et strateegia „Euroopa 2020“ eesmärkide saavutamise väljavaade on praegu ohus;
F.

arvestades, et omavolilist kinnipidamist käsitleva ÜRO töörühma arvamuses nr 63/2011 (Boliivia Paljurahvuseline Riik) sedastatakse, et Boliivia rikub inimõiguste ülddeklaratsiooni mitme punkti osas ning kinnitatakse asjaolu, et Előd Tóásó vahistati ilma vahistamismääruseta ja et teda hoitakse vangistuses ebaseaduslikult; arvestades, et ÜRO töörühm kutsus seetõttu Boliivia valitsust üles Előd Tóásó viivitamata vabastama;
66.

on mures asjaolu pärast, et mitmed liikmeriigid valmistuvad ostma kasutatud F-16 hävitajaid, andmata Euroopa ettevõtetele konkureerimiseks võrdseid võimalusi; on seisukohal, et selline teguviis on vastuolus Euroopa Ülemkogu eesmärgiga tugevdada Euroopa kaitsesektori tööstuslikku baasi; tuletab neile liikmesriikidele ka meelde vajadust rakendada mittediskrimineerimise ja läbipaistvuse põhimõtteid, mis on Lissaboni lepingus sätestatud valitsustevahelisele müügile;
H.

arvestades, et Euroopa Kohus on nentinud, et asukoht ei või takistada parlamendi nõuetekohast toimimist; arvestades, et kohus on märkinud ka seda, et kuigi mitme töökoha omamisel on omad puudused ja see on kulukas, nõuaks igasugune asukohtade või töökohtade muutmine aluslepingu muutmist, milleks on tarvis liikmesriikide nõusolekut;
24.

märgib asjaolu, et ELi lahingugruppe ei ole seni veel kordagi rakendatud, ja on seisukohal, et nende olemasolu on edaspidi raske põhjendada; rõhutab, et lahingugrupid on õigeaegse väeloome, väljaõppe ja kiirreageerimise seisukohast tähtis vahend; peab õigeks, et seda küsimust on otsustatud käsitleda detsembris toimuval tippkohtumisel; on veendunud, et ELi käsutuses peaksid olema kõrge valmisolekutasemega alalised lahingujõud, mille koosseisus on maa-, õhu- ja mereväe-, küber- ning eriväeüksused ja millel on kõrged eesmärgid; rõhutab asjaolu, et ELi lahingugruppe peaks olema võimalik rakendada eri liiki kriiside korral, sealhulgas kliimast tingitud humanitaarkriiside puhul; pooldab paindlikumat ja täpsemalt suunatud lähenemisviisi, et tõhustada reageerimis- ja kohanemisvõimet erinevates kriisiolukordades tegutsemiseks ning parandada modulaarsust, et kõrvaldada ÜJKP operatsioonide algusjärgus ilmnevad puudused, seadmata sealjuures ohtu lahingugrupi tegevusvõimet tervikuna;
30.

märgib, et krooniline toiduga ja toitumisega seotud kindlustamatus on toidukriisidele vastuvõtlikkuse esmane ja kõige tähtsam põhjus, sest see vähendab inimeste suutlikkust valmistuda ohtudeks, kriisidele vastu seista ja neist välja tulla; märgib ka, et krooniline toiduga ja toitumisega seotud kindlustamatus tekitab pikaajalist negatiivset mõju, mis vähendab inimkapitali, pidurdades laste kasvamist ja mõjutades ühiskonna arenguvõimet; tunnistab, et kõrgete ja väga kõikuvate toiduhindade kriiside lahendamine on kulukas ja keeruline; osutab, et komisjoni ettenähtud vastupanuvõime suurendamine on õige suund, et tegeleda kaitsetuse algpõhjustega, mille seas kõige olulisemad on krooniline toidu ja toitumisega seotud kindlustamatus;
115.

mõistab kõige karmimalt hukka usul või veendumustel põhineva diskrimineerimise, sallimatuse, vägivalla ja tapmised, olenemata sellest, kus või kelle vastu need aset leiavad; peab eriti murettekitavaks üha sagenevaid katseid lahendada usulise kuuluvuse põhjal jagunenud rahvaste sisemisi erimeelsusi vägivalla ja tagakiusamise abil, kuna selline tegevus on takistuseks pikaajalise rahu ja leppimise saavutamisel; on mures ka valitsuste ja ühiskonna üldise vaenulikumaks muutuva suhtumise pärast paljudes riikides, kus usul või veendumusel põhinevad vähemusrühmad on endiselt ilma jäetud vabadusest täita oma kombetalitusi või väljendada avalikult oma usku või veendumusi; märgib, et suurenemas on sotsiaalne vaenulikkus ja rünnakud usuliste või veendumuslike rühmade vastu ja see on kaasa toonud surmajuhtumeid ja vigastusi ning endiselt murettekitav on süüdlaste karistamatus ja usuliste või veendumuslike kogukondade kaitsetus;
7.

on täielikult solidaarne nende inimestega, kes avaldavad meelt Euroopaga seotud tuleviku poolt; kutsub Ukraina ametivõime üles täiel määral austama inimeste kodanikuõigusi ning kogunemisvabadust ja rahumeelse protesti avaldamise vabadust kui ühte põhivabadust; mõistab karmilt hukka toore jõu kasutamise rahumeelsete meeleavaldajate vastu ning rõhutab, et seda tuleb kiiresti, tulemuslikult ja sõltumatult uurida ning tuvastatud süüdlased tuleb kohtu alla anda; nõuab, et viimastel päevadel arreteeritud rahumeelsed meeleavaldajad kohe ja tingimusteta vabastataks; rõhutab, et Ukrainal on selles suhtes rahvusvahelised kohustused; rõhutab, et niisugused meetmed on selgelt vastuolus kogunemisvabaduse ja sõnavabaduse põhimõtetega ning kujutavad endast seepärast üldiste ja euroopalike väärtuste rikkumist; tuletab meelde, et kuna Ukraina on praegu Euroopa Julgeoleku- ja Koostööorganisatsiooni eesistujariik, jälgitakse tema tegevust nende väärtuste kaitsmisel ja edendamisel veelgi tähelepanelikumalt;
G.

arvestades, et eelarve konsolideerimine eeldab pingutuste tegemist nii riigieelarvete tulude kui kulude valdkonnas; arvestades, et maksubaasi ja maksumäärade tasakaalustatus on väga oluline, et tagada fiskaalstabiilsus ja konkurentsivõime riiklikul ja ELi tasandil;
34.

rõhutab, et Albaania on ratifitseerinud ILO kaheksa peamist tööõiguste konventsiooni; on mures asjaolu pärast, et töötajate õiguste ja ametiühingute valdkonnas on tehtud vaid tagasihoidlikke edusamme; kutsub valitsust üles tugevdama töötajate ja ametiühingute õigusi; nõuab tungivalt, et valitsus tagaks tööõiguse austamise nii era- kui ka avalikus sektoris ja parandaks kolmepoolset sotsiaaldialoogi nii ametiühingute rolli tugevdamiseks kui ka reformidega seotud õigusaktide rakendamisele ulatuslikuma toetuse saavutamiseks; võtab teadmiseks, et dialoog katkes pärast riikliku töönõukogu mandaadi lõppemist 2013. aasta märtsis ja et kahepoolne sotsiaaldialoog on endiselt nõrk, eriti erasektoris; tuletab meelde, et sotsiaaldialoog ja tööõiguste austamine on sotsiaalse turumajanduse alustalad;
K.

arvestades, et kohalike ja piirkondlike ametiasutuste kaasamine romadele suunatud poliitika väljatöötamisse, rakendamisse, järelevalvesse, hindamisse ja läbivaatamisse on romasid käsitlevate riiklike integratsioonistrateegiate tulemusliku rakendamise põhielement, pidades silmas, et need asutused moodustavad romade integreerimise eest peamist praktilist vastutust kandva juhtimistasandi, kuid nende kaasamise tase liikmesriikide poolt on madal;
33.

nõuab tungivalt, et puuetega naistele tuleb tagada toimiv juurdepääs õigussüsteemile taskukohaselt, hõlpsasti ja turvaliselt, ning kindlustada, et nad võiksid igas menetlusetapis arvestada oma valitud suulise suhtlemise tugisüsteemide ja -tehnoloogiatega, kaasa arvatud viipekeeletõlkide või juhtisikute-tõlkidega kurtpimedate jaoks, et tagada nende korrektne suhtlemine politsei- ja õigustöötajatega; rõhutab, et arvestades paljude puudega naiste suurt sõltuvust nende hooldajast, kes on paljudel juhtudel ka see, kes neid ründab ja kuritarvitab, tuleb tagada sõltumatud rünnaku ohvriks langenud puuetega naistega suhtlemise vormid, et anda võimalused kaebuse esitamiseks ja viivitamatult ohvri ajutiseks toimetamiseks tervikliku hoolduse keskusesse kuni kaebuse kohtuliku lahendamiseni; teeb ettepaneku võtta kasutusele konkreetselt puuetega naiste ja tütarlaste vajadustele kohandatud kohtumenetlus, mis näeb ette ka valitsusväliste organisatsioonide abi kasutamise; rõhutab, et puuetega naiste juurdepääsu õiguskaitsevahenditele ei tohi kuidagi takistada; märgib sellega seoses, et vaja on võtta tõhusaid meetmeid, et võimaldada puuetega naistele abi, mida neil võib vaja olla oma õigus- ja teovõime teostamises – see abi peab olema proportsionaalne nende isiklike vajaduste ja võimetega, et teha otsuseid kodaniku- ja poliitiliste õiguste osas; märgib, et samuti on vaja asjakohaseid ja efektiivseid kaitsemeetmeid – näiteks naiste tegelike vajaduste erapooletu hindamine tunnustatud sõltumatute ekspertide poolt – selleks, et takistada puuetega naiste ärakasutamist kolmandate isikute või institutsioonide poolt nende õigus- ja teovõime teostamisel, ning need meetmed tuleb regulaarselt läbi vaadata;